cyanic-selkie/wikianc huggingface dataset:
தமிழ்நாடு உள்ளாட்சித் தேர்தல், 2011
நகரப் பகுதிகள்
நகரப் பகுதிகளில், 1 கோடியே, 80 ஆயிரத்து, 195 ஆண் வாக்காளர்களும், 99 லட்சத்து, 13 ஆயிரத்து, 703 பெண் வாக்காளர்களும், 453 இதர வாக்காளர்களுமாக, மொத்தம், 1 கோடியே, 99 லட்சத்து, 94 ஆயிரத்து, 351 வாக்காளர்கள் இருந்தனர். இவர்கள் வாக்களிப்பதற்காக 25 ஆயிரத்து, 590 வாக்குச் சாவடிகள், நகர்ப் பகுதிகளில் அமைக்கப்பட்டன. இத்தேர்தலுக்காக 80 ஆயிரத்து 500 மின்னணு வாக்குப்பதிவு இயந்திரங்கள் பயன்படுத்தப்பட்டன.
ஊராட்சிப் பகுதிகள்
ஊராட்சிப் பகுதிகளில், 1 கோடியே, 33 லட்சத்து, 18 ஆயிரத்து, 643 ஆண் வாக்காளர்களும், 1 கோடியே, 31 லட்சத்து, 24 ஆயிரத்து, 227 பெண் வாக்காளர்களும், 158 இதர வாக்காளர்களுமாக, மொத்தம், 2 கோடியே, 64 லட்சத்து, 43 ஆயிரத்து, 28 வாக்காளர்கள் உள்ளனர். இவர்கள் வாக்களிப்பதற்காக 60 ஆயிரத்து, 518 ஓட்டுச் சாவடிகள் ஊராட்சிப் பகுதிகளில் அமைக்கப்பட்டன. இத்தேர்தலுக்கு, 2 லட்சத்து 39 ஆயிரம் வாக்குப்பெட்டிகள் பயன்படுத்தப்பட்டன.
வேட்பாளர்கள் செலவு
உள்ளாட்சித் தேர்தலில் போட்டியிடும் வேட்பாளர்கள் அதிகபட்சமாகத் தேர்தல் செலவு எவ்வளவு செய்யலாம் என மாநிலத் தேர்தல் ஆணையம் தெரிவித்துள்ளது. இதன்படி;
உள்ளாட்சித் தேர்தலில் போட்டியிட்ட வேட்பாளர்கள் அனைவரும் தேர்தல் முடிவுகள் அறிவிக்கப்பட்ட நாளிலிருந்து 30 நாட்களுக்குள் தேர்தல் அலுவலரிடம் தேர்தல் செலவுக் கணக்கை ஒப்படைக்க வேண்டும். ஒப்படைக்கத் தவறுபவர்கள் அடுத்து வரும் உள்ளாட்சித் தேர்தலில் போட்டியிடத் தடைவிதிக்கப்படும் எனவும் மாநில தேர்தல் ஆணையம் அறிவித்துள்ளது.
நகரப் பகுதிகளுக்கான தலைவர்கள்
2011ல் நடைபெற்ற தமிழ்நாடு உள்ளாட்சித் தேர்தலில் மாநகராட்சி, நகராட்சி மற்றும் பேரூராட்சி போன்ற நகரப் பகுதிகளுக்கான தலைவர் பதவிகளுக்குக் கட்சிகள் வாரியாகத் தேர்வு செய்யப்பட்டவர்கள் எண்ணிக்கை பட்டியல்.
நகரப் பகுதிகளுக்கான உறுப்பினர்கள்
2011ல் நடைபெற்ற தமிழ்நாடு உள்ளாட்சித் தேர்தலில் மாநகராட்சி, நகராட்சி மற்றும் பேரூராட்சி போன்ற நகரப் பகுதிகளுக்கான உறுப்பினர் பதவிகளுக்குக் கட்சிகள் வாரியாகத் தேர்வு செய்யப்பட்டவர்கள் எண்ணிக்கை பட்டியல்.
கிராமப் பகுதிகளுக்கான உறுப்பினர்கள்
2011ல் நடைபெற்ற தமிழ்நாடு உள்ளாட்சித் தேர்தலில் மாவட்ட ஊராட்சிக் குழு, ஊராட்சி ஒன்றியக் குழு போன்ற கிராமப் பகுதிகளுக்கான உறுப்பினர் பதவிகளுக்குக் கட்சிகள் வாரியாகத் தேர்வு செய்யப்பட்டவர்கள் எண்ணிக்கை பட்டியல்.
வாக்கு விழுக்காடு விபரம்
அதிமுகவுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 39.02. அதில் ஊரகப்பகுதிகளான கிராமங்களில் 38.69 விழுக்காடு கிடைத்துள்ளது. நகரங்களில் 39.24 விழுக்காடு வாக்கு கிடைத்துள்ளது. திமுகவுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 26.09. அதில் ஊரகப்பகுதிகளான கிராமங்களில் 25.71 விழுக்காடு கிடைத்துள்ளது. நகரங்களில் 26.67 விழுக்காடு வாக்கு கிடைத்துள்ளது. தேமுதிகவுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 10.11. காங்கிரசுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 5.71. பாஜகவுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 1.35. மதிமுகவுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 1.7. பொதுவுடைமை கட்சிக்கு (மார்க்சியம்) இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 1.02, இந்திய பொதுவுடமைக் கட்சிக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 0.71. சுயேச்சைகளுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 9.46. பாமகவுக்கு இந்த உள்ளாட்சித் தேர்தலில் கிடைத்துள்ள மொத்த வாக்கு விழுக்காடு 3.55. அதில் ஊரகப்பகுதிகளான கிராமங்களில் அதிக அளவாக 4.63 விழுக்காடு கிடைத்துள்ளது. நகரங்களில் 1.93 விழுக்காடு வாக்கு கிடைத்துள்ளது.
வெளி இணைப்புகள்
பகுப்பு:தமிழ்நாடு உள்ளாட்சித் தேர்தல்கள் பகுப்பு:2011 தேர்தல்கள்
எச்.இ.கே 293 உயிரணுக்கள்
எச்.இ.கே 293 உயிரணுக்கள் (HEK293 cells) என்பவை மாந்த முளைய சிறுநீரகத்தில் (Human embryonic kidney) இருந்து பிரித்துதெடுக்கப்பட்ட உயிரணுக்கள் ஆகும். இவைகள் திசு வளர்ப்பில் (cell culture) ஈடுபடுத்தப்பட்டு பல ஆய்வுகளுக்கு பயன்படுத்தப்படும் உயிரணுக்கள் ஆகும். இவை மிக எளிதாக வளர்வதாலும், உள்-செலுத்துதல் (transfection) முறையைப் பயன்படுத்தி எளிதாக நாம் விரும்பும் மரபணுவை வெளிப்படுத்தலாம்.
பகுப்பு:ஆய்வு/ செய்முறை உயிரணுக்கள்
துரின்
துரின் என்பது ஐரோப்பாவிலுள்ள இத்தாலியின் வடமேற்கு பகுதியில் உள்ள வியமாந்தின் தலைநகரம் ஆகும். இதன் பரப்பளவு 130.17 சதுர கி.மீ. ஆகும். இங்கு ஏறத்தாழ 910,188 மக்கள் வசிக்கின்றனர். இது கடல்மட்டத்தில் இருந்து 239 மீ. உயரத்தில் உள்ளது.
மேற்கோள்கள்
பகுப்பு:இத்தாலி பகுப்பு:முன்னாள் தேசிய தலைநகரங்கள்
முதலாவது வெப்ப இயக்கவியல் விதி
வெப்ப இயக்கவியலில், முதலாவது வெப்ப இயக்கவியல் விதி என்பது, இதனிலும் முழுமையான இயற்பியல் விதியான ஆற்றல் காப்பு விதியின் ஒரு வெளிப்பாடு ஆகும். இவ்விதி பின்வருமாறு கூறுகின்றது:
ஒரு முறைமையின் உள்ளாற்றலில் ஏற்படும் மாற்றமானது, வெப்பமூட்டலின் மூலம் அம்முறைமைக்குச் செலுத்தப்பட்ட வெப்பத்திலிருந்து, சூழலில் அது வேலை செய்வதற்காக இழக்கும் வெப்பத்தைக் கழிக்க வரும் வெப்ப அளவுக்குச் சமமாகும்.
விளக்கம்
அடிப்படையில், ஒரு வெப்ப இயக்கவியல் முறைமை ஆற்றலைச் சேமிக்க அல்லது கொண்டிருக்க முடியும் என்றும், இந்த ஆற்றல் காக்கப்படுகிறது (conserved) என்றும் கூறுகிறது முதலாவது வெப்ப இயக்கவியல் விதி. இங்கே வெப்பம், பொதுவாக ஒரு உயர் வெப்பநிலையிலுள்ள மூலத்திலிருந்து முறைமைக்குக் கொடுக்கப்படுகின்ற அல்லது குறைந்த வெப்பநிலையிலுள்ள இன்னொன்றுக்கு இழக்கப்படுகின்ற ஆற்றலாகும். அத்துடன், ஒரு முறைமை தனது சூழலில் பொறிமுறை வேலையைச் செய்யும் போதும் ஆற்றலை இழக்கிறது அல்லது மறுதலையாக, சூழலால் இம் முறைமை மீது வேலை செய்யப்படும்போது அது ஆற்றலைப் பெறுகிறது. முதலாவது விதி, இந்த ஆற்றல் காக்கப்படுவதாகக் கூறுகிறது. இவ் விதியைக் கணித அடிப்படையில் பின்வரும் சமன்பாட்டால் குறிக்கலாம்.
இங்கே dU என்பது முறைமையிம் உள்ளாற்றலில் ஏற்படும் சிறு மாற்றம். \delta Q என்பது முறைமைக்குக் கொடுக்கப்பட்ட சிறிய அளவு வெப்பம். \delta W என்பது முறைமையினால் செய்யப்பட்ட சிறிய அளவு வேலை.
பகுப்பு:வெப்ப இயக்கவியல் விதிகள் பகுப்பு:இயற்பியல் கோட்பாடுகள் பகுப்பு:இயற்பியல் சமன்பாடுகள்
எர்ரகொண்டபாலம் சட்டமன்றத் தொகுதி
எர்ரகொண்டபாலம் சட்டமன்றத் தொகுதி என்பது ஆந்திரப் பிரதேச சட்டமன்றத்துக்கான தொகுதியாகும். இது ஒங்கோல் மக்களவைத் தொகுதிக்கு உட்பட்டது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:பிரகாசம் மாவட்டம்
வெப்ப வலயம்
வெப்ப வலயம் அல்லது அயன வலயம் (Tropical Zone) என்பது, ஒரு வகைப் புவியியல் பிரதேசத்தைக் குறிக்கும் சொல்லாகும். இது இலங்கையில் அயன மண்டலம் எனப்படுகிறது. இப் பகுதிகள் புவிமையக் கோட்டை மையப்படுத்தி, கடகக் கோட்டுக்கும், மகரக் கோட்டுக்கும் இடையில் இருக்கின்றன. இது வெப்ப வலயம் என்றும் அழைக்கப்படுவதுண்டு.
இப்பகுதிகள், அண்ணளவாக, 23°30'/23.5° வடக்கு, மற்றும் 23°30'/23.5° தெற்கு ஆகிய அகலக்கோடுகளிடையே கிடக்கிறது.
பருவகாலமும், காலநிலையும்
தெர்மோ என்ற கிரேக்கச் சொல்லினை இந்த அடுக்கினைக் குறிக்க பயன்படுத்துகிறார்கள். பூமியிருந்து 80 கி.மீக்கு மேல் இருப்பதால் இங்கு வாயுக்களின் மூலக்கூறு நிறை குறைவாக இருக்கிறது. ஆக்சிஜன் சிறிய அளவில் மட்டுமே உள்ளது. மேலும் இங்கு சூர்ய கதிரியக்கம் உறிஞ்சப்படுகிறது. இதனால் இங்கு வெப்பநிலை 1500 டிகிரி வரை உயருகிறது.
உசாத்துணை
பகுப்பு:காலநிலை பகுப்பு:புவியியல் பகுப்பு:மண்டலங்கள்
சொக்கலிங்கபுரம் அழகியசோழீஸ்வரர் கோயில்
சொக்கலிங்கபுரம் அழகியசோழீஸ்வரர் கோயில் தமிழ்நாட்டில் மதுரை மாவட்டம், சொக்கலிங்கபுரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அழகியசோழீஸ்வரர் சன்னதியும், விநாயகர், முருகன், தட்சிணாமூர்த்தி, சண்டிகேஸ்வரர், நவக்கிரகங்கள், பைரவர், சூரியன், சந்திரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கப்பற் கோவை
கப்பற் கோவை என்பது கோவை சிற்றிலக்கிய வடிவில் அமையப்பெற்ற ஒரு தமிழ் இலக்கியம் ஆகும். இது கிபி 13 ஆம் நூற்றாண்டில் இன்றைய கப்பலூர், துவரங்குறிஞ்சி என்னும் ஊர்களை ஆண்டு வந்த கருமாணிக்கம் என்பவனைப் பற்றி இந்தப் படைப்பு கூறுகிறது.
கோர்வாடா
கோர்வாடா என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
மக்கள் தொகை
இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன. இங்கு 1115 மக்கள் வசிக்கின்றனர். இவர்களில் 581 பேர் ஆண்கள், 534 பெண்கள் ஆவர்.
அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
போக்குவரத்து
இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.
சான்றுகள்
பகுப்பு:வல்சாடு மாவட்டம்
தாவரங்களின் இனப்பெருக்கம்
தாவர இனப்பெருக்கம் என்பது  புதிய சந்ததிகளை உருவாக்கும் செயலாகும். இதனால் புதிய தாவரங்கள் உருவாக்கப்படுகிறது. இது பாலியல் அல்லது பாலிலா  இனப்பெருக்க முறையின் மூலம் மறு உற்பத்திக்கு காரணமாகிறது. பாலினப்பெருக்கம் என்பது ஒரு மய இனச்செல்களின் இணைவின் மூலம் சாத்தியமாகிறது, இது இணைந்து இருமய கருவை உருவாக்கி புதிய சந்ததிக்கு அடித்தளமிடுகிறது, இது மரபு ரீதியாக பெற்றோர் இருவரின் பண்புகளை தாங்கி தனித்துவத்துவ பண்புகளுடன் காணப்படுகிறது. பாலிலா இனப்பெருக்க முறை என்பது இனச்செல்களின் இணைவுகளின்றி உடலச்செல்களிலிருந்து புதிய தாவரத்தை உருவாக்கும் நிகழ்வாகும், இது தாய் தாவரத்தின் பண்புகளை அப்படியே பிரதிபலிக்கிறது.எனினும் சில நேரங்களில் திடீர் மாற்றங்கள் நடந்தால் மட்டுமே பண்புகளில் மாற்றங்களை காண முடியும். விதைத்தாவரங்களைப் பொறுத்தவரை விதையைச்சுற்றி விதையுறை காணப்படுகிறது.இதை விதைப்பரவுதலில் முக்கிய பங்காற்றுகிறது. thumb|பிரையோபில்லாம், இது பாலிலா இனப்பெருக்க முறையில்  இலை விளிம்புகளிலிருந்து புதிய தாவரத்தை உருவாக்குகிறது
மேற்கோள்கள்
பகுப்பு:தாவர இனப்பெருக்கம்
மதகடிப்பட்டு
மதகடிப்பட்டு (Madagadipet) இந்தியாவின், புதுச்சேரி மாநிலத்தில் உள்ள ஒரு கிராமமாகும். இது வில்லியனூர் வட்டம் மற்றும் மண்ணாடிப்பட்டு கொம்யூனுக்கு உட்பட்ட ஓர் கிராமமாகும். இக்கிராமானது தமிழ்நாடு மாநிலத்தின் எல்லைப் பகுதியாகும்.
மக்கட் தொகை
2011 ஆம் ஆண்டு மக்கள் தொகை கணக்கெடுப்பின் படி, இக்கிராமத்தில் 1709 குடும்பங்கள் உள்ளன. இங்கு மொத்தம் மக்கள் தொகை 7253 ஆகும். இதில் ஆண்கள் 3608 மற்றும் பெண்கள் 3645 ஆகும்.
போக்குவரத்து
இது புதுச்சேரி மற்றும் விழுப்புரத்திற்கு நடுவே உள்ளது. இங்கிருந்து விழுப்புரம் 16 கி.மீ தொலைவிலும், புதுச்சேரி 24 கி.மீ தொலைவிலும் உள்ளது. இதன் அருகில் உள்ள விமான நிலையம், புதுச்சேரி விமான நிலையம் (25 கி.மீ) ஆகும்.
மேற்கோள்கள்
பகுப்பு:புதுச்சேரி மாவட்டத்திலுள்ள ஊர்களும் நகரங்களும் பகுப்பு:புதுச்சேரி மாவட்டம்
சி. இலக்குவனார்
'''பேராசிரியர் சி. இலக்குவனார்''' (நவம்பர் 17, 1909 - செப்டம்பர் 3, 1973) தமிழறிஞர்களில் தனிச் சிறப்பு வாய்ந்தவர். மொழியியல், இலக்கணம், தொல்காப்பிய ஆராய்ச்சி, திருக்குறளாராய்ச்சி, சங்க இலக்கிய ஆராய்ச்சி எனப் பல்வேறு பொருள்களில் நிறைய நூல்கள் இயற்றியுள்ளார்.
வாழ்க்கைச் சுருக்கம்
திருவள்ளுவராண்டு 1940, கார்த்திகைத் திங்கள், முதல் நாள் (ஆங்கில ஆண்டு 1909 நவம்பர் 17ம் நாள்) தமிழ்நாட்டின் அன்றைய தஞ்சாவூர் மாவட்டம் (இன்றைய நாகப்பட்டிணம் மாவட்டம்), திருத்துறைப்பூண்டிக்கு அருகில், வாய்மைமேடு என்னும் சிற்றூரில், குறுநிலக்கிழாராகவும் ஒரு மளிகைக்கடை உரிமையாளராகவும் விளங்கிய சிங்காரவேலர்-இரத்தினத்தாச்சி ஆகியோருக்கு இரண்டாவது மகனாகப் பிறந்தார். தமது நான்கு வயதிலேயே தந்தையை இழந்தார்.
தொடக்கக் கல்வி
வாய்மேட்டில் சுப்பையா ஆசிரியர் நடத்திய திண்ணைப்பள்ளியிலும் கண்ணுசாமி ஆசிரியர் நடத்திய திண்ணைப்பள்ளியிலும் பயின்றார். பின்னர் வாய்மேட்டில் இருந்த அரசு தொடக்கப் பள்ளியில் மூன்றாம் வகுப்பு முதல் ஐந்தாம் வகுப்பு வரை படித்திருந்த இலக்குவனாரின் பள்ளிப்படிப்பு தடைப்பட்டது. தமது அண்ணன் நல்லபெருமாளுக்கு உதவியாக வயல்வேலைகளைக் கவனிப்பதும் மாடுகளை மேய்ப்பதுமே அவரது வேலையாயிற்று.
நடுநிலைக் கல்வி
தன் பிள்ளை படிக்க வேண்டும் என்று அவரது தாயார் விழைந்தமையால் தஞ்சாவூர் சரபோஜி மன்னரின் அறக்கட்டளை சார்பில் இராசாமடம் என்னுமிடத்தில் இருந்த நடுநிலைப் பள்ளியில் 1924ஆம் ஆண்டில் ஐந்தாம் வகுப்பில் சேர்ந்து படிக்கத் தொடங்கினார். இங்கு இவர் எட்டாம் வகுப்புப் படித்தபொழுது இலட்சுமணன் என இவரது பெற்றோர் இட்ட பெயரை, இவர்தம் தமிழாசிரியர் சாமி சிதம்பரனார், "இலக்குவன்" என மாற்றச் செய்தார். அப்பொழுது முதலே தனித்தமிழ் மீது நாட்டமும் தமிழில் பிறமொழிக்கலப்பைத் தவிர்க்கும் முனைப்பும் இலக்குவனார்க்கு ஏற்பட்டது.
உயர்நிலைப் பள்ளிக் கல்வி
பின்னர் 1924ஆம் ஆண்டில் சரபோஜி மன்னரின் அறக்கட்டளை சார்பில் ஒரத்தநாட்டில் இருந்த உயர்நிலைப்பள்ளிகளில் பயின்று தமது ஆசிரியர்களின் நன்மதிப்பையும் பாராட்டையும் பெற்றார். அங்கு பொன்னண்ணா களத்தில்வென்றார் என்பவரிடம் பயின்று பள்ளி இறுதி வகுப்பில் சிறப்புடன் தேர்ச்சி பெற்றார்.
புலவர் பட்டக் கல்வி
திருவையாறு அரசர் கல்லூரியில் பயின்று 1936ஆம் ஆண்டில் புலவர் பட்டம் பெற்றார். அங்கு பயிலும்பொழுது அக்கல்லூரியின் திருவள்ளுவர் மாணவர் கழகச் செயலாளராகத் தேர்ந்தெடுக்கப்பட்டார்.
கீழைமொழி இளவர் பட்டம்
அன்னாளைய சென்னைப் பல்கலைக் கழகம் வகுத்திருந்த விதியின்படி வித்துவான் பட்டம் பெற்றவர் இடைநிலை வகுப்பிலும் கலை இளவர் வகுப்பிலும் இரண்டாம் பிரிவில் இருந்த ஆங்கிலப் பாடத்தில் தேர்ச்சி பெற்றால், அவருக்கு கீழைமொழிகளில் இளவர் (BOL) பட்டம் வழங்கப்பட்டது. இப்பட்டம் கலைமுதுவர் பட்டத்திற்கு இணையாகக் கருதப்பட்டது. இலக்குவனார் ஆசிரியப்பணி ஆற்றிக்கொண்டே ஆங்கிலத் தேர்வுகளில் வெற்றிபெற்று கலைமுதுவர் ஆனார்.
கீழைமொழி முதுவர் பட்டம்
பின்னர் தமிழ்மொழியின் தோற்றமும் வளர்ச்சியும் (Origin and Growth of Tamil Language) என்னும் தலைப்பில் ஆய்வுசெய்து கீழைமொழிகளில் முதுவர் (MOL) பட்டமும் பெற்றார்.
முனைவர் பட்டம்
இலக்குவனார், மதுரைத் தியாகராசர் கல்லூரியில் பணியாற்றிக் கொண்டிருந்தபோது, தொல்காப்பியத்தை ஆங்கிலத்தில் மொழிபெயர்த்து, விரிவாக ஆய்வும் நிகழ்த்தித் தமது முனைவர் பட்டப்பேற்றிற்கான ஆய்வேட்டை அளித்தார். 1963-இல் முனைவர் பட்டப்பேற்றிற்காக Tholkappiyam in English with critical studies என்னும் ஆய்வேட்டை அளித்து 1963 ஆம் ஆண்டில் முனைவர் பட்டம் பெற்றார். தமது பல்வேறு பணிகளின் காரணமாகவும், பணியிழப்புகளின் காரணமாகவும் காலந்தாழ்த்து 53 அகவையில் இப்பட்டத்தை இவர் பெற்றாலும் தமிழ்நெஞ்சங்கள் மகிழ்ந்துபோற்றின. குமரி முதல் சென்னை வரை இவருக்குத் தமிழ்நாடெங்கும் பாராட்டுவிழாக்கள் நடந்தன. ஒரு பேராசிரியர் முனைவர் பட்டம் பெற்றமைக்காகத் தமிழ்நாடெங்கும் பாராட்டுவிழாக்கள் நடந்த நிகழ்வு இதற்கு முன்புமில்லை:பின்புமில்லை. இவரது தொல்காப்பிய ஆங்கில நூலுக்கு அறிஞர் அண்ணா அவர்கள் அணிந்துரை வழங்கிப் பாராட்டியுள்ளார். பின்னர் அண்ணா தமிழக முதல்வராகப் பொறுப்பேற்றபோது, தமது அயல்நாட்டுச் சுற்றுப்பயணத்தில், இந்நூலைப் போப் ஆண்டவர் அவர்களுக்கும், அமெரிக்க நூகலகங்களுக்கும் தமிழக அரசின் சார்பில் அன்பளிப்பாக அண்ணா வழங்கினார்.
ஆசிரியப் பணி
திருவையாறு அரசர் கல்லூரியில் புலவர் பட்டம் பெற்றபின், அக்கல்லூரியிலேயே சிலகாலம் பணியாற்றினார்.
1936 சூன் மாதம் முதல் 1942ஆம் ஆண்டு வரை தஞ்சை மாவட்ட நாட்டாண்மைக் கழக உயர்நிலைப்பள்ளிகளில் (Tanjore District Board High Schools) தமிழாசிரியப் பணிபுரிந்தார்.
right|300px|thumb|தமிழறிஞர் [[கா. அப்பாதுரையுடன் இலக்குவனார்]] கலைஞர் மு. கருணாநிதி திருவாரூரில் பள்ளி இறுதி வகுப்புப் பயின்றபோது அவரது ஆசிரியராகத் திகழ்ந்தவர். தமக்குத் தமிழுணர்வுடன் சுயமரியாதைப் பண்பையும் ஊட்டியவர்' என்று இவரைப் பற்றித் தமது தன்வரலாற்று நூலாகிய 'நெஞ்சுக்கு நீதி'யில் கலைஞர் குறிப்பிட்டுள்ளார்.
பின்னர் 1952 முதல் 1955 வரை புதுக்கோட்டையில் பி.ஏ. சுப்பிரமணியனார் உருவாக்கிய திருக்குறள் கழகத்தில் ஞாயிறுதோறும் திருக்குறள் வகுப்புகள் நடத்தினார்.
1955 – 56 ஆம் கல்வியாண்டில் திருவெறும்பூர் முக்குலத்தோர் உயர்நிலைப் பள்ளியில் தலைமையாசிரியர், 1956 முதல் 1958 வரை ஈரோடு காசனக்கல்லூரியில் தமிழ் விரிவுரையாளர், 1958 முதல் 1961 வரை நாகர்கோயில் தெ.தி. இந்துக்கல்லூரியில் தமிழ்த் துறைத் தலைவர், 1961 முதல் 1965 வரை மதுரை தியாகராசர் கலைக்கல்லூரியில் தமிழ்த் துறைத் தலைவர்,     சென்னை மாநிலக் கல்லூரியில் தமிழ்த் துறைத் தலைவர், ஐத்திராபாத்தில் உள்ள உசுமானியா பல்கலைக் கழகத்தில் தமிழ்த் துறைத் தலைவர், 31.12. 1970 வரை நாகர்கோவில் தெ.தி. இந்துக் கல்லூரியில் முதல்வராகப் பணியாற்றி ஓய்வு என இவர் பணியாற்றிய கல்லூரிகளின் பட்டியல் பெரிதாகும். இவரது அஞ்சாநெஞ்சமும், தன்மான உணர்வும் எவ்விடத்தும் இவர் தொடர்ந்து பணிபுரிய இடமளிக்கவில்லை. மாணவரிடையே தமிழுணர்வை இவர் ஊட்டியமை, இவர் மாணவர்களைப் புரட்சிக்குத் தூண்டுவதாகக் கல்லூரிப் பொறுப்பாளர்களைக் கருதச் செய்தது.
1944-இல் இவர் திருநெல்வேலி ம.தி.தா. இந்துக்கல்லூரியில் பணிபுரிந்து கொண்டிருந்தபோது இவரிடம் தமிழ் பயின்ற, இன்றைய இந்தியப் பொதுவுடைமைக் கட்சித்தலைவர்களில் ஒருவராகிய தோழர் நல்லகண்ணு இவரது அஞ்சாநெஞ்சத்தையும் தமிழுணர்வையும் சிறப்பாகப் பாராட்டுகிறார். அன்றைய தமிழ் வகுப்புகளில் வருகைப்பதிவை ஆங்கிலத்தில் மாணவர்கள் கூறிவந்த நிலையை மாற்றி உளேன் ஐயா எனக் கூறவைத்தவரும் பிற்காலத்தில் தமிழகமெங்கும் இம்மாற்றம் ஏற்படவும் காரணமாக இருந்தவர் இலக்குவனாரே என நல்லுகண்ணு அவர்கள் கூறுகிறார்.
இதழ்கள் வெளியிடல்
இலக்குவனார் தாம் பணியாற்றச் சென்ற இடமெல்லாம் தமிழ்மன்றங்களை நிறுவியும் இதழ்களை நடத்தியும் மக்கள் மனத்தில் தமிழ் எழுச்சியும் ஆர்வமும் ஏற்படப் பாடுபட்டார். 1944 முதல் 1947 வரை இவர் நடத்திய "சங்க இலக்கியம்" வார இதழ் புலவருக்கு மட்டுமே உரியதாகக் கருதப்பட்டுவந்த சங்க இலக்கியங்களை மக்களிடையே பரவ வழிவகுத்தது. சிறுகதை வடிவிலும் ஓரங்க நாடகங்களாகவும் சங்கப்பாடல்களை அறிமுகம் செய்த இலக்குவனாரின் முயற்சியே பின்னாளில் மு. வரதராசன், மு. கருணாநிதி ஆகியோரின் முயற்சிகளுக்கு முன்னோடி என்பது வரலாறு.
right|300px|thumb|இலக்குவனாரின் நடைப்பயணம் விருதுநகரில் இருந்தபோது இலக்கியம் (மாதமிருமுறை), தஞ்சாவூரில் இருந்தபோது திராவிடக்கூட்டரசு மதுரையிலிருந்த போது குறள்நெறி எனப் பல்வேறு இதழ்களை நடத்தினார். 1965-இல் இந்தி எதிர்ப்புப் போராட்டத்தின் போது இருமுறை கைது செய்யப்பட்டு சிறைவாழ்வும் பணிநீக்கமும் பெற்ற இலக்குவனார், 1965 மே முதல் திசம்பர் வரை ஏழு மாதங்கள் தமது ஏட்டை நாளிதழாகவும் நடத்தினார். விற்பனையாளர்கள் உரியமுறையில் பணம் கொடுக்காத ஒரே காரணத்தாலேயே இவ்விதழ் நிறுத்தப்பட்டது.
வள்ளுவர் நெறியில் வையகம் வாழ்க என்னும் குறிக்கோளோடு குறள்நெறி என்னும் இதழை 15.1.1964ஆம் நாள் சி. இலக்குவனார் தொடங்கினார்.
Dravidan Ferderation, Kurnlneri என்னும் இரண்டு ஆங்கில இதழ்களையும் நடத்தினார்.
முதற் சிறை வாழ்க்கை
25 – சனவரி – 1965ஆம் ஆண்டில் தொடங்கிய இந்தி எதிர்ப்புப் போரின் பொழுது ‘அமைச்சர்களைக் கொல்ல முயற்சி செய்தார்’ என்பது உட்பட பதினான்கு குற்றச்சாட்டுகள் சுமத்தப்பட்டு 1.2.1965   ஆம் நாள் சி. இலக்குவனார் கைது செய்யப்பட்டார். அவரது வீடும் அச்சகமும் சோதனைக்கு உள்ளாயின. ஒரு மாதமும் ஒரு வாரமும் சிறை வாழ்க்கைக்குப் பின்னர் திருநகரைவிட்டு எங்கும் செல்லக்கூடாது என்னும் கட்டளையோடும் ‘எப்பொழுதும் சிறைப்படுத்தப்படலாம்’ என்னும் ஆணையோடும் விடுவிக்கப்பட்டார்.
இரண்டாம் சிறை வாழ்க்கை
உயர்நிலைப் பள்ளிகளில் ஒரே நேரத்தில் தமிழைப் பயிற்று மொழி ஆக்கியதைப் போல கல்லூரிகளிலும் ஒரே நேரத்தில் எல்லாத் துறைகளிலும் எல்லா நிலைகளிலும் தமிழைப் பயிற்றுமொழி ஆக்க வேண்டும் என்னும் கோரிக்கையோடு 5.5.1965ஆம் நாள் கன்னியாகுமரி முதல் சென்னை வரை தமிழ் உரிமைப் பெருநடை செல்ல இலக்குவனார் திட்டமிட்டார். எனவே 1.5.1965ஆம் நாள் நாட்டுப் பாதுகாப்புச் சட்டத்தின் கீழ் இலக்குவானார் கைது செய்யப்பட்டு வேலூர் சிறையில் மூன்றரை மாதங்கள் அடைக்கப்பட்டார். இதனால் மதுரை தியாகராசர் கல்லூரியில் இவர் ஆற்றிவந்த தமிழ்ப் பேராசிரியர் பணியில் இருந்து நீக்கப்பட்டார்.
வெளிநாட்டுப் பயணம்
2.10.71 முதல் 25.12.1971 முடிய சிங்கப்பூர், மலேசியா முதலிய நாடுகளில் சொற்பொழிவுப் பயணம் மேற்கொண்டார்.
தமிழ்க் காப்புக் கழகம்
மதுரையை அடுத்த திருநகரில் 6. 8. 1962 ஆம் நாள் தமிழ்மொழி வாழ்ந்தால் தமிழகம் வாழும் என்னும் நோக்கத்தை முன்வைத்து தமிழ்க் காப்புக் கழகத்தை சி. இலக்குவனார் தொடங்கினார். இக்கழகத்திற்கு அவர் தலைவராகவும் புலவர் இரா. இளங்குமரன் பொதுச் செயலாளராகவும் அமைந்தனர். இக்கழகம் தமிழில் பேசுக! தமிழில் எழுதுக! தமிழில் பெயரிடுக! தமிழில் பயில்க! என்னும் நான்கு செயல் திட்டங்களை முன்வைத்துப் பணியாற்றியது.
குடும்பம்
இவர் திருத்தணியில் ஆசிரியராகப் பணியாற்றிய பொழுது மலர்க்கொடி என்பவரைத் திருமணம் செய்துகொண்டார். பின்னர் தம்மை விரும்பியவரும் தம் மனைவி மலர்க்கொடிக்குத் தங்கையுமான நீலகண்டேசுவரியை மணந்துகொண்டார்.
திருவேலன், மறைமலை, திருவேங்கடம், திருவள்ளுவன், மதியழகி, நல்லபெருமாள், செல்வமணி, நாகவல்லி, அங்கயற்கண்ணி, அருட்செல்வி, அம்பலவாணன் ஆகிய பதினொரு மக்களை இலக்குவனார் பெற்றனர்.
இறுதிக் காலம்
1967-இல் தி.மு.க. ஆட்சிப் பொறுப்பேற்றபின்னர் அறிஞர் அண்ணா அவர்களால், மீண்டும் இலக்குவனார் பணிபுரியும் வாய்ப்பைப்பெற்றார். சென்னை மாநிலக்கல்லூரியில் தலைமைத் தமிழ்ப்பேராசிரியராகப் பணியேற்ற இவரால் ஓராண்டுக்கு மேல் அப்பணியிலும் நீடிக்கமுடியவில்லை. அன்றைய கல்வியமைச்சரிடம் தமிழைப் பயிற்சிமொழியாக்குமாறும் ஆங்கிலத்துக்குச் சார்பாக நடக்கவேண்டாமெனவும் இவர் கூறியமையே இவரது வேலைக்கு உலைவைத்த செய்தி தமிழ்நாடு அறிந்த ஒன்றே. அதன்பின்னர் ஐதராபாது உசுமானியப் பல்கலைக்கழகத்தில் பேராசிரியராக இரண்டாண்டுகள் பணியாற்றியபின்னர் தமது நண்பரின் வேண்டுகோளுக்கிணங்க நாகர்கோயில் இந்துக்கல்லூரியில் முதல்வராகப் பணிபுரிந்து 1970 திசம்பரில் ஓய்வு பெற்றார். மீண்டும் குறள்நெறி இதழைத் தொடங்கி நடத்தியும் நாடெங்கும் சென்று சொற்பொழிவாற்றியும் தமது தமிழ்ப்பணியைத் தொடர்ந்த இலக்குவனார் நீரிழிவு நோய் காரணமாக 1973-ஆம் ஆண்டு செப்டம்பர் 3 ஆம் நாள் காலமானார்.
சி. இலக்குவனாரின் மாணவர்கள் சிலர்
பின்னாளில் பல்வேறு துறைகளில் புகழ்பெற்ற பலர் சி. இலக்குவனாரிடம் தமிழ் பயின்று உள்ளார்கள். அவர்களில் சிலர்: மு. கருணாநிதி, முனைவர் கி. வேங்கடசுப்பிரமணியன், நல்லகண்ணு, முனைவர் க. காளிமுத்து, நா. காமராசன், பா.செயபிரகாசம், இன்குலாப், முனைவர் பூ. சொல்விளங்கும்பெருமாள், சேடபட்டி முத்தையா
பெற்ற பட்டங்கள்
முத்தமிழ்க் காவலர், செந்தமிழ் மாமணி, பயிற்சிமொழிக் காவலர், தமிழர் தளபதி, தமிழ் காத்த தானைத் தலைவர், இலக்கணச் செம்மல், தமிழ் அரிமா, தமிழ்ப் போராளி, 20ஆம் நூற்றாண்டுத் தொல்காப்பியர், இரண்டாம் நக்கீரர், பெரும் பேராசிரியர், தன்மானத் தமிழ் மறவர், இந்தி எதிர்ப்புப் படைத் தளபதி, செந்தமிழ்ப் படையின் மானச் செம்மல்
நூற்றாண்டு விழா
சென்னைப் பல்கலைக்கழகத்தின் தமிழ் மொழித்துறையினரால் 26 நவம்பர் 2009 அன்று தமிழறிஞர் சி.இலக்குவனாருக்கு எடுக்கப்பட்ட நூற்றாண்டு விழாவில் சிறப்புக் கருத்தரங்கம், கவியரங்கம் ஆகியவை நடத்தப்பட்டன; தமிழகத்தின் நிதியமைச்சரான பேராசிரியர் க.அன்பழகன் சிறப்பித்த, தமிழ்ப் பல்கலைக்கழகத்தின் மேனாள் துணைவேந்தர் முனைவர் ஔவை நடராசன் தலைமையேற்ற இந்த விழாவில் பேசப்பட்ட இலக்குவனாரின் நற்பணிகளின் விபரம்:
ஆதாரங்கள்
Maraimalai, சி.இலக்குவனார், சாகித்திய அக்காதெமி.
வெளி இணைப்புகள்
[http://pazhaiya.ilakkuvanar.com/ சி. இலக்குவனாரின் இணையத்தளம்]
பகுப்பு:1909 பிறப்புகள் பகுப்பு:1910 பிறப்புகள் பகுப்பு:1973 இறப்புகள் பகுப்பு:நாகப்பட்டினம் மாவட்ட நபர்கள் பகுப்பு:தமிழ்நாட்டுத் தமிழறிஞர்கள் பகுப்பு:தமிழ்வழிக் கல்வி செயற்பாட்டாளர்கள் பகுப்பு:நாட்டுடைமை நூல்களின் ஆசிரியர்கள்
எலா உயிரணுக்கள்
எலா உயிரணுக்கள் (HeLa cells) என்பவை பெண்ணின் கருப்பை புற்றுநோயின் (cervical cancer) உயிரணுக்களில் இருந்து எடுக்கப்பட்ட ஒரு இறவாத உயிரணு (செல்) ஆகும். இவைகள் என்றியெட்டா லாக்ஃசு (Henrietta Lacks) என்ற பெயருடைய ஒரு பெண்ணிடம் இருந்த கருப்பை புற்றுநோயின் அணுக்களில் இருந்து 1951, அக்டோபர் திங்களில் (மாதம்) எடுக்கப்பட்டதால் இவைகளுக்கு எலா (HeLa) உயிரணுக்கள் என்று பெயர். இவ் உயிரணுக்கள் ஆய்வுகளில் வெகுவாகப் பயன்படுகிறது
பகுப்பு:உயிரணுவியல்
ரொனால்டு ஜார்ஜ் ரெய்போர்டு நோரிசு
ரொனால்டு ஜார்ஜ் ரெய்போர்டு நோரிசு (Ronald George Wreyford Norrish, 9 நவம்பர் 1897 - 7 சூன் 1978) ஆங்கிலேய வேதியியலாளர். இவர் கேம்பிரிட்சில் பிறந்து பெர்சே பள்ளியில் கல்வி பயின்றார். இவருக்கு 1967 ஆம் ஆண்டில் வேதியியலுக்கான நோபல் பரிசு வழங்கப்பட்டது.
மேற்கோள்கள்
பகுப்பு:நோபல் வேதியியற் பரிசு பெற்றவர்கள் பகுப்பு:1897 பிறப்புகள் பகுப்பு:1978 இறப்புகள் பகுப்பு:ஆங்கிலேய அறிவியலாளர்கள் பகுப்பு:நோபல் பரிசு பெற்ற பிரித்தானியர்கள்
கருங்குழி வெப்ப இயக்கவியல்
thumb|right|275px|வெப்ப இயக்கவியல் விதிகளோடு ஒத்துப்போகின்ற, இரு கருங்குழிகள் இணையும் செயல்முறை ஒன்றைக் காட்டும் ஒரு ஓவியரின் படைப்பு.
இயற்பியலில், கருங்குழி வெப்ப இயக்கவியல் என்பது, வெப்ப இயக்கவியலுக்கும், கருங்குழி (black hole) தொடர்பிலான நிகழ்வெல்லைக்கும் (event horizons) இடையில் உள்ள முரண்பாடுகளைத் தவிர்ப்பது தொடர்பான ஆய்வுகளைச் செய்யும் ஒரு துறையாகும். கரும்பொருள் தொடர்பிலான புள்ளியியல் விசைப்பொறியியல் (statistical mechanics) ஆய்வுகள் சிப்பவிசையியலின் (quantum mechanics) உருவாக்கத்துக்கு வித்திட்டது போலவே, கருங்குழி சார்ந்த புள்ளியியல் விசைப்பொறியியல் ஆய்வுகள், சிப்ப ஈர்ப்புப் (quantum gravity) பற்றிய நமது அறிவில் ஆழமான தாக்கத்தை உருவாக்கியுள்ளதுடன் முழுவரைவியக் கொள்கை (holographic principle) ஒன்றின் தோற்றத்துக்கும் வித்திட்டுள்ளது.
பகுப்பு:வானியற்பியல் பகுப்பு:கருந்துளைகள்
மாவட்டக் கல்வி அலுவலர்
தமிழ்நாட்டிலுள்ள பள்ளிகளின் நிர்வாக வசதிகளுக்காக தமிழ்நாட்டில் இருக்கும் 32 வருவாய் மாவட்டங்களில் 66 கல்வி மாவட்டங்கள் உருவாக்கப்பட்டிருக்கின்றன. இக்கல்வி மாவட்ட அலுவலகங்களின் தலைமை அலுவலராக மாவட்டக் கல்வி அலுவலர் இருக்கிறார். இவர் குறிப்பிட்ட மாவட்டக் கல்வி அலுவலக எல்லைக்குள் உள்ள உயர்நிலைப் பள்ளிகள் மற்றும் மேல்நிலைப்பள்ளிகளின் செயல்பாடுகளை ஆய்வு செய்தல், நிர்வாகப் பணிகளைக் கவனித்தல், பத்தாம் வகுப்பு மற்றும் பன்னிரண்டாம் வகுப்பு மாணவர்களின் பொதுத் தேர்வுகள் நடத்துதல், பொதுத் தேர்வுகளின் மதிப்பெண் பட்டியல்களை வழங்கும் பணிகள் போன்றவைகளைத் தனது அலுவலகத்தின் கீழுள்ள பணியாளர்களைக் கொண்டு செயல்படுத்துகிறார். தமிழ்நாடு அரசுப் பணியாளர் தேர்வாணையம் மூலம் இந்தப் பணியிடங்கள் நிரப்பப்படுகின்றன. அரசு மேல்நிலைப்பள்ளிகளில் தலைமையாசிரியராகப் பணியாற்றுபவர்கள் பணி உயர்வு பெறுவதன் மூலமும் குறிப்பிட்ட அளவு இப்பணியிடங்களில் நியமிக்கப்படுகின்றனர்.
சான்றுகள்
பகுப்பு: தமிழ்நாடு அரசுப் பணிகள் பகுப்பு:தொழில்கள்
இனிசந்த நாகனார்
இனிச்சந்த நாகனார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று மட்டும் உள்ளது. நற்றிணை நூல் தொகுப்பில் 66 எண்ணுள்ள பாடலாக இது அமைந்துள்ளது. இது பாலைத் திணைப் பாடல். பாடலில் சொல்லப்பட்ட செய்தி மனைமருட்சி.
புலவர் பெயர்
நாகனார் என்னும் பெயர் கொண்ட புலவர்கள் பலர் உள்ளனர். இவரை அவர்களிடமிருந்து வேறுபடுத்திக் காட்டவேண்டி இந்த அடைமொழி சேர்க்கப்பட்டுள்ளது. புறா உகாய் விதையை உடைத்துத் தின்றுவிட்டுக் காரம் தாங்கமாட்டாமல் உயவும் சந்தத்தை இவர் இனிசந்தம் (இனிய சந்தம்) என்று குறிப்பினுவதால் புலவரின் பெயர் தெரியாத நிலையில் நற்றிணையைத் தொகுத்தவர் இவருக்கு 'இனிசந்த' என்னும் அடைமொழியைச் சேர்த்துப் பெயர் சூட்டியுள்ளார்.
பாடலில் உள்ள செய்தி
உகாய் செடியின் காய் வெடித்து உதிர்ந்த விதை மிளகு போல் காரமுடையது. சிறிய புறா ஒன்று அந்த விதையை உடைத்து உண்டது. அதன் காரம் தாங்க முடியாமல் தன் கழுத்திலுள்ள மயிர்களைச் சிலிர்த்துக்கொண்டு உயவிற்று. இந்த மரம் இயவு என்னும் பாலைநில வழியில் இருந்தது. இந்த இயவில்தான் அவள் அவனோடு சேர்ந்தாள். அப்போது அந்தப் புறாவைப் போலவே கண் சிவந்து கலங்கினாள். இப்போது தன் தலையிலுள்ள கோதை (பூமாலை) கசங்கியதற்காகவும், வளையல் கழலுவதற்காகவும், அல்குலை மூடிய காசுமாலை முறைமாறிக் கிடப்பதற்காகவும் கலங்குகிறாள்.
பழந்தமிழ்
கோழி கூவும். காக்கைக் கரையும். என்பன போல் புறா உயவும் என்பது பழந்தமிழ். கற்பு என்பது மாட்சிமை உடைய நலமாதலால் அதனை இப்பாடல் 'மாணலம்' என்னும் அரிய சொல் தந்து வழங்குகிறது.
பகுப்பு:சங்கப் புலவர்கள்
நிகழ்வெல்லை
பொதுச் சார்புக் கோட்பாட்டில், ஒரு நிகழ்வெல்லை (event horizon) என்பது, வெளிநேரத்தின் (spacetime) எல்லையான, கருங்குழி ஒன்றைச் சூழவுள்ள ஒரு பகுதியாகும். இதற்கு அப்பால் நிகழ்வுகள் எதுவும் வெளியிலிருந்து பார்க்கும் எவரையும் பாதிப்பது இல்லை. இவ்வெல்லைக்கு உள்ளிருந்து உருவாகக் கூடிய ஒளி வெளியிலிருக்கும் பார்வையாளரை அடைய முடியாது என்பதுடன், பார்வையாளரின் பக்கமிருந்து எல்லைக்குள் செல்லும் எதுவும் திரும்பி வரவும் முடியாது.
பகுப்பு:வானியற்பியல் பகுப்பு:கருந்துளைகள் பகுப்பு:பொதுச் சார்புக் கோட்பாடு
யார்க் மண்டல மாவட்ட பள்ளி வாரியம்
யார்க் மண்டல மாவட்ட பள்ளி வாரியம் (York Region District School Board, ஆங்கிலச் சுருக்கம் YRDSB), கனடாவின் ஒன்ராறியோவில் யார்க் மண்டல நகராட்சியில் அமைந்துள்ள ஆங்கில பொதுப் பள்ளி வாரியம் ஆகும். இது மாநிலத்தின் மூன்றாவது பெரிய பள்ளி வாரியமாக விளங்குகிறது. இந்த வாரியத்தில் 115,000 மாணவர்கள் கல்வி கற்று வருகின்றனர். ஒன்ராறியோவில் மிகவும் விரைவாக வளர்ந்துவரும் பகுதியில் அப்பள்ளி வாரியம் அமைந்துள்ளது.
வெளி இணைப்புகள்
பகுப்பு:ஒன்றாரியோவிலுள்ள பாடசாலை மாவட்டங்கள்
திருகோணமலை பட்டினமும் சூழலும் பிரதேச செயலாளர் பிரிவு
திருகோணமலை பட்டினமும் சூழலும் என்பது இலங்கையின் திருகோணமலை மாவட்டத்தின் நகரப்பகுதியையும் அதனைச் சூழவுள்ள அயற்பகுதிகளையும் உள்ளடக்கிய பிரதேச சபைப் பிரதேசத்தினைக் குறிக்கும். .
திருகோணமலைப் பட்டினம் 42 கிராமசேவகர் பிரிவுகளைக் கொண்டதாகும். தமிழ், முஸ்லீம், சிங்களம் என மூவின மக்களைக் கொண்டுள்ளபோதிலும் தமிழர்களே இப்பிரதேசத்தில் செறிந்து வாழ்கின்றனர். 2002 ஆம் ஆண்டுக் கணக்கெடுப்பின்படி இப்பிரதேசத்தில் 23, 831 குடும்பங்களைச் சேர்ந்த 102, 487 பொதுமக்கள் வாழ்கின்றனர்.
வெளியிணைப்பு
பகுப்பு:திருகோணமலை
டெட் எ’பெக்கட்
டெட் எ பெக்கட் (Ted a'Beckett, பிறப்பு: ஆகத்து 11 1907, இறப்பு: சூன் 2 1989), ஆத்திரேலியா அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளில், 47 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1928 - 1928 ம் ஆண்டுகளில், ஆத்திரேலிய தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:1907 பிறப்புகள் பகுப்பு:1989 இறப்புகள்
கரு. தெற்குதெரு ஊராட்சி
'''கரு. தெற்குதெரு ஊராட்சி' (Karu. therkkutheru Gram Panchayat''), தமிழ்நாட்டின் புதுக்கோட்டை மாவட்டத்தில் உள்ள கரம்பக்குடி வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1598 ஆகும். இவர்களில் பெண்கள் 798 பேரும் ஆண்கள் 800 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சமுத்ர ரக்சா அருங்காட்சியகம், போரோபுதூர்
சமுத்ர ரக்சா அருங்காட்சியகம்(Samudra Raksa Museum) இந்தோனேசியாவில் மத்திய ஜாவாவில் மெகலாங் என்னுமிடத்தில் அமைந்துள்ள கடல்சார் அருங்காட்சியகமாகும்.
அமைவிடம்
இந்த அருங்காட்சியகமானது எட்டாம் நூற்றாண்டைச் சேர்ந்த போரோபுதூர் தொல்பொருள் வளாகத்தில் உள்ள போரோபுதூர் நினைவுச்சின்னத்திற்கு வடக்குப் பகுதியில் பல நூறு மீட்டர் தொலைவில் அமைந்துள்ள அருங்காட்சியகமாகும். இந்த அருங்காட்சியகத்தில் பண்டைய இந்தோனேசியாவிற்கும், கிழக்கு ஆப்பிரிக்காவிற்கும் இடையே நடைபெற்ற பண்டைய கடல்சார் வணிகம் தொடர்பான பொருள்கள் விளக்கப்படுவதோடு, காட்சியும் படுத்தப்பட்டுள்ளன. இந்த நாடுகளுக்கிடையேயான வணிகப் பாதை சின்னமன் பாதை என்ற பெயர் பெற்ற பாதையாகும். இந்த அருங்காட்சியகத்தின் முக்கியமான காட்சிப்பொருளாக அமைந்தது முழு அளவில் அமைந்த, மறு உருவாக்கம் செய்யப்பட்டு அமைக்கப்பட்டுள்ள 8ஆம் நூற்றாண்டைச் சேர்ந்த போரோபுதூர் கப்பல் ஆகும். இந்த கப்பலானது இந்தோனேசியாவிலிருந்து மடகாஸ்கருக்கும், கானாவிற்கும் 2003-2004 மேற்கொண்ட மிகவும் சிறப்பு வாய்ந்த கடல் பயணத்தின்போது பயன்படுத்தப்பட்ட பெருமையினைக் கொண்டதாகும். இந்த போராபுதூர் கப்பலானது 25 மீட்டர் நீளமுடையது. மத்திய ஜாவாவில் காணப்படுகின்ற போரோபுதூரில் அமைந்துள்ள எட்டாம் நூற்றாண்டைச் சேர்ந்த கோயிலில் காணப்படுகின்ற சிற்பங்களின் மாதிரிகளைக் கொண்டு அமைந்துள்ளது.
துவக்கம்
சமுத்ர ரக்சா அருங்காட்சியம் எனப்படுகின்ற இந்த கப்பல் அருங்காட்சியகம் 31 ஆகஸ்டு 2005 ஆம் நாளன்று இந்தோனேசியக் குடியரசின் நல்வாழ்வுத் துறையின் இணைப்பு அமைச்சரான பேராசிரியர் டாக்டர் அல்வி சிகாப் என்பவரால் திறந்து வைக்கப்பட்டது. போரோபுதூர் கடல் பயணத்தை ஆதரிக்கும் முகத்தான் அமைந்துள்ள அரசு மற்றும் உலகளாவிலான கூட்டு முயற்சியாக இது அமைந்தது. கப்பல் மாலுமிகளுக்கு ஒரு வகையில் அஞ்சலி செலுத்தும் விதமாக இந்தோனேசியாவைச் சேர்ந்த துறை சார்ந்த நுட்பாளர்கள் இதனை அமைத்தனர். போரோபுதூர் தொல்பொருள் வளாகத்திற்குள் இது உள்ளது.
சிறப்பு
பல லட்சம் ஆண்டுகளுக்கு முன்பு, இந்தோனேசியர்கள் ஆப்பிரிக்காவுக்கு நேராகச் செல்வதற்காக இந்தியப் பெருங்கடலில் பயணம் மேற்கொண்டனர். அவர்கள் சென்ற அந்த பாதை சின்னமன் பாதை அதாவது இலவங்கப்பட்டை பாதை என்றழைக்கப்பட்டது. இலவங்கப்பட்டையின் காரணமாக அது அந்தப் பெயரினைப் பெற்றது.பண்டைய மக்கள் நாடு மற்றும் கண்டம் முழுவதும் பல வகையான மசாலாப் பொருட்களை விற்று வாங்கிக் கொண்டிருந்தனர். அவற்றுள் இலவங்கப்பட்டை முக்கியமான இடத்தைப் பெற்றிருந்தது. அந்தக் கப்பலை முதன்முதலாகக் உருவாக்கியவர் பிலிப் பீல் என்பவர் ஆவார். அவர் ஒரு ஆங்கிலேய கடல் மாலுமியாக இருந்தார். அவர் போரோதூர் கோயிலுக்குச் சென்றிருந்தபோது அக்கோயிலில் இருந்த புடைப்புச் சிற்பங்களைக் கண்டு வியந்துள்ளார். அச்சிற்பங்களின் பெருமைகளைப் பற்றி அவர் அறிந்து, உருவாக்கிய கப்பலில் அமைத்தார்.
அருகிலுள்ள கர்மவிபங்கா அருங்காட்சியகம்
சமுத்ர ரக்சா அருங்காட்சியத்திற்கு அடுத்ததாக போரோபுதூர் தொல்பொருள் வளாகத்தில் கர்மவிபங்கா அருங்காட்சியகம் அமைந்துள்ளது. அங்கு போரோபுதூரின் 'மறைக்கப்பட்ட பாதம்' என்ற நேர்த்தியான புடைப்புச்சிற்பம்உள்ளது. அது கூடுதல் இணைப்பால் மூடப்பட்டுள்ளது. அங்கு மேலும் போரோபுதூர் செதுக்குக் கற்களும், கலைப்பொருள்களும் காட்சிப்படுத்தப்பட்டுள்ளன. 'மறைக்கப்பட்ட பாதம்' கூடுதல் இணைப்பால் மூடப்பட்டுள்ளது. இருப்பினும், இதற்கான நோக்கம் ஒரு மர்மமாகவே அமைந்துள்ளது. விரிவான தளம் விரிவான மற்றும் நுணுக்கமான வடிவமைப்பு மற்றும் அழகியல் மற்றும் மதக் கருத்துகளை உள்ளடக்கிய நிலையில் இவை கட்டப்பட்டுள்ளன. பார்வையாளர்கள் காணக்கூடிய வகையில் அமைந்துள்ள தென்கிழக்கு மூலையைத் தவிர, மற்றவை கீழ்ப்பகுதியில் அமைந்துள்ளன. அவற்றைக் காண முடியாது. 1890ஆம் ஆண்டில் மறைக்கப்பட்ட பாத கீழ்த் தளத்தில் உள்ள பகுதி பிரித்தெடுக்கப்படும்போது அவற்றை காசியன் செபாஸ் புகைப்படம் எடுத்தார்.
வெளி இணைப்புகள்
பகுப்பு:இந்தோனேசிய அருங்காட்சியகங்கள்
புலிமலைப்பட்டி வரதராஜப்பெருமாள் கோயில்
புலிமலைப்பட்டி வரதராஜ பெருமாள் கோயில் தமிழ்நாட்டில் மதுரை மாவட்டம், புலிமலைப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜான் ரால்ஸ்
மேற்கோள்கள்
பகுப்பு:அமெரிக்க மெய்யியலாளர்கள் பகுப்பு:1921 பிறப்புகள் பகுப்பு:2002 இறப்புகள் பகுப்பு:அமெரிக்க இறைமறுப்பாளர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
மில்டன் இலாசெல் குமாசன்
மில்டன் இலாசெல் குமாசன் (Milton Lasell Humason) (ஆகத்து 19, 1891 - ஜூன் 18, 1972னோர் அமெரிக்க வானியலாளர் ஆவார்ரிவர் மின்னசோட்டாவின் டாட்ஜ் சென்டரில் பிறந்தார்.
வாழ்க்கை
இவர் பள்ளியில் இருந்து இடையிலேயே நின்றுவிட்டார். தன் 14 ஆம் அகவை வரை இவர் முறைசார் கல்வியேதும் படிக்கவில்லை. இவர் மலைகளை விரும்பியதால், குறிப்பாக வில்சன் மலையை விரும்பியதால், இவர் மவுண்ட் வில்சன் வான்காணகம் நிறுவப்பட்டபோது கீழிருந்து கருவிகளை மலைமேலே கொண்டுசெல்லும் பணியாளராகும் வாய்ப்பைப் பெற்றார். இவர் 1917 இல் இவர் அங்கே கட்டிடத் தூய்மிப்பாளராகச் சேர்ந்துள்ளார். தன் ஆர்வத்தால், இரவு உதவியாளராக வான்காணகத்தில் சேர்ந்தார். இவரது தொழில்நுட்பத் திறனும் அமைதியான இயல்பும் இவர் மலையில் உள்ள அனைவருக்கும் இனியரானார்.இவரது திறமையை மதித்து, 1919 இல் ஜார்ஜ் எல்லேரி ஏல்லிவரை மவுன்ட் விலசன் வான்காணகப் பணியாளர் ஆக்கினார். இது முன்நிகழ்வேதும் இல்லாதது. ஏனெனில் இவரிடன் முனைவர் பட்டமோ! ஏன்? உயர்நிலைப் பள்ளிச் சான்றிதழ் கூட இல்லை.இவர் விரைவில் பல நோக்கீட்டு கண்டுபிடிப்புகளை நிகழ்த்திக் காட்டி ஏலின் மதிப்பீட்டை நிறுவிக் காட்டினார். இவர் மங்கலான பால்வெளிகலைக் கூட கதிர்நிரல் படம் எடுத்து சீரிய நோக்கீட்டாளரானார். அண்டவியல் கட்டமைப்பு ஆய்வில் நோக்கீடுகள் பெரும்பங்காற்றின.இவர் அபுள் விதியை உருவாக்க அப்புளுக்கு உதவியுள்ளார்.ஐவர் 1950 இல் உலுன்டு பல்கலைக்கழகத்தின் அறிவியல் முதுமுனைவர் பட்டம் பெற்றார். He retired in 1957.
இவர் நீளமான கதிரண்மைத் தொலைவு கொண்ட C/1961 R1 (குமாசன்) வால்வெள்ளியைக் கண்டுபிடித்தார்.
நூலிழையில் புளூட்டோவைக் கண்டுபிடிக்கும் வாய்ப்பை குமாசன் இழந்துள்ளார். கிளைடு டோம்பாவுக்கு 11 ஆண்டுகளுக்கு முன்பே இவர் எடுத்த நான்கு ஒளிப்படங்களில் புளூட்டோவின் படிமம் உள்ளது. புளூட்டோவின் படிமம் ஒளிப்படத்தின் ஊறுள்ள புள்ளீயில் அமைந்துவிட்டதால், இவரால் அந்தக் கோளைக் கண்டுபிடிக்க இயலாமல் போய்விட்டது எனத் தொடர்ந்து கூறப்பட்டு வருகிறதுடீது சரியாக இருக்கவியலாது. ஏனெனில், மூன்று இரவுகளில் எடுத்த நான்கு வேறுவேறு தட்டுகளில் புளூட்டோ உள்ளதால் இது உண்மையாக வாய்ப்பே இல்லை.
தகைமைகள்
இவரது பெயராலும்சுவிக்கியின் பெயராலும் வழங்கப்படுகிறது.
வெளி இணைப்புகள்
பகுப்பு:1891 பிறப்புகள் பகுப்பு:1972 இறப்புகள் பகுப்பு:அமெரிக்க வானியலாளர்கள் பகுப்பு:வால்வெள்ளி கண்டுபிடிப்பாளர்கள்
வெளிநேரம்
thumb|right|300px|வெளிநேரத் திரிபு முப்பரிமாண ஒப்புமை. பொருள் வெளிநேரத்தின் வடிவத்தை மாற்றுகிறது. இந்த வளைந்த வடிவம் [[பொருள் ஈர்ப்பு விசை|ஈர்ப்பு என விளக்கப்படுகிறது. வெள்ளைக் கோடுகள் வெளியின் வளைவைக் குறிக்காவிட்டாலும், வளைந்த வெளிநேரத்தில் உள்ள ஆள்கூற்று முறைமைகளைக் குறிக்கின்றது.]]
இயூக்கிளிட்டின் வெளி பற்றிய நோக்கின்படி, அண்டம் மூன்று பரிமாணங்கள் உடைய வெளியையும், ஒரு பரிமாண நேரத்தையும் கொண்டது. இவ்விரண்டையும் ஒன்றாக்கிய போது, இயற்பியலாளர்கள் பெருமளவு இயற்பியல் கோட்பாடுகளை எளிமைப் படுத்தியதுடன், அண்டத்தின் செயற்பாடு பற்றியும் சீரான முறையில் விளக்க முடிந்தது.
மரபார்ந்த விசையியலை பொறுத்தவரையில் வெளிநேர கணித மாதிரியை விட இயூக்கிளிட்டின் வெளியின் பாவனை பொருத்தமானது, ஏனெனில், இயூக்கிளிட்டின் வெளியானது நேரத்தை, அதன் நோக்குனரின் இயக்க நிலைக்கு சார்பில்லாமல், எல்லாவற்றிற்கும் பொருத்தமானதாகவும்(universal), ஒரு மாறிலியாகவும் கருதுகின்றது.
பகுப்பு:வானியற்பியல் பகுப்பு:இயற்பியல் கோட்பாடுகள் பகுப்பு:சார்பியல் கோட்பாடு
நிருபதுங்கா விருது
நிருபதுங்கா விருது (Nrupatunga Award) என்பது இந்திய மாநிலமான கர்நாடகாவில் கன்னட இலக்கியத்தில் சிறந்து விளங்குபவர்களுக்கு வழங்கப்படும் விருது ஆகும். இந்த விருது கன்னட சாகித்ய பரிசத்தால் நிறுவப்பட்டது. பெங்களூர் பெருநகர போக்குவரத்து கழகம் இதற்கான நிதியுதவியை அளிக்கிறது. ராசுடிரகூட மன்னர் முதலாம் நிருபதுங்க அமோகவர்சாவின் (814–878) நினைவாக நிறுவப்பட்ட இந்த விருது ₹700,001  பணமுடிப்பை  கொண்டதாகும். 9 ஆம் நூற்றாண்டில் கன்னட மொழிக்கு அவர் அளித்த ஆதரவிற்காகவும் பங்களிப்பிற்காகவும் பொதுவாக இந்திய வரலாற்றிலும், குறிப்பாக கர்நாடகாவிலும் மன்னர் நிருபதுங்கா ஒரு முக்கிய இடத்தைப் பெறுகிறார்.
புற இணைப்புகள்
பகுப்பு:கன்னட இலக்கியங்கள் பகுப்பு:இலக்கிய விருதுகள் பகுப்பு:கர்நாடக மாநிலம்
அரசு மேல்நிலைப் பள்ளி கடுக்காய் வலசை
இராமநாதபுரத்தில் அமைந்துள்ளது அரசினர் மேல்நிலைப்பள்ளி கடுக்காய் வலசை.இராமநாதபுர மாவட்டத்தில் தோன்றிய பழமையான பள்ளியில் இதுவும் ஒன்று.
அமைவிடம்
இது இராமநாதபுர மாவட்டத்தில் அமைந்துள்ள அரசு பள்ளியாகும். சேர்வைகாரன் ஊரணிக்கு அருகில் கடுக்காய் வலசை எனும் கிராமத்தில் இப்பள்ளி அமைந்துள்ளது. இது இம்மாவட்டத்தின் பழைமையான பள்ளியாகும்.
வசதிகள்
இங்கு மாணவர்கள்/ மாணவிகளுக்கு தேவையான காற்றோட்டமான வகுப்புகளும்,சுகாரதரமான கழிப்பறை வசதிகளும், தொழில்நுட்ப கட்டமைப்பு சேவைகள் செய்யப்பட்டுள்ளது.
பிரிவுகள்
ஆறாம் வகுப்பு முதல் பன்னிரண்டாம் வகுப்பு வரை உள்ளது. குறிப்பாக
போன்ற பிரிவுகளில் வகுப்புகள் உள்ளன.
விடுதிகள்
மாணவ/மாணவியர் தங்குவதற்கு தனித்தனி விடுதி வசதிகள் ஏற்பாடு செய்யப்பட்டுள்ளது. சுற்றுப்புற மாணவர்கள் இரெகுநாதபுரம்,பிரப்பன் வலசை, சேர்வைகாரன் ஊரணி தங்கி படிக்கும் வண்ணம் அமைக்கப்பட்டுள்ளது.
விளையாட்டு மைதானம்
மாணாக்கர் விளையாடுவதற்கு விளையாட்டு மைதானத்ம் அமைக்கப்பட்டுள்ளது.
பகுப்பு:இராமநாதபுரம் மாவட்டத்திலுள்ள அரசுப் பள்ளிகள்
ரப்தி ஆறு
ரப்தி ஆறு அல்லது மேற்கு ரப்தி ஆறு (West Rapti) நேபாளத்தின் மத்திய மேற்கில் பாய்ந்து, பின்னர் இந்தியாவின் கிழக்கு உத்தரப் பிரதேச மாநிலத்தின்  அவத் மண்டலத்தின் வழியாக பாய்ந்து இறுதியில் காக்ரா ஆற்றில் கலக்கிறது. கிழக்கு ரப்தி ஆறு நேபாளத்தின் கண்டகி ஆற்றில் கலக்கிறது.
மேற்கோள்கள்
பகுப்பு:நேபாள ஆறுகள் பகுப்பு:உத்தரப் பிரதேச ஆறுகள்
பழஞ்சநல்லுர் ஊராட்சி
பழஞ்சநல்லுர் ஊராட்சி (Palanjanallur Gram Panchayat), தமிழ்நாட்டின் கடலூர் மாவட்டத்தில் உள்ள காட்டுமன்னார்கோயில் வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2781 ஆகும். இவர்களில் பெண்கள் 1380 பேரும் ஆண்கள் 1401 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிரின்யார்டு வினை
கிரின்யார்டு வினை அல்லது கிரின்யார்டு தாக்கம் (Grignard reaction) என்பது ஒரு கரிம உலோக வேதியியற் தாக்கம் ஆகும். இத்தாக்கத்தின் போது கிரின்யார்டு வினைபொருட்கள் அல்லது கிரின்யார்டு கரணிகள் (Grignard reagents) எனப்படும் ஆல்கைல், வினைல் அல்லது அரைல் மக்னீசியம் ஆலைடுகள் போன்றவை ஆல்டிகைடுகள் அல்லது கீட்டோன்களில் உள்ள கார்போனைல் தொகுதியுடன் சேர்கின்றன. மேலும் இவ்வினை கரிம-கரிமப் பிணைப்பு உருவாவதற்கான ஒரு முக்கிய கருவியாக உள்ளது கரிம ஆலைடு மக்னீசியத்துடன் புரியும் வினை கிரின்யார்டு வினை அல்ல, ஆனால் இவ்வினையினால் கிரின்யார்டு வினைப்பொருள் உருவாகிறது.
கிரின்யார் வினைகள் மற்றும் கிரின்யார் வினைப்பொருட்களை பிரான்சில் உள்ள நான்சி பல்கலைக்கழக வேதியியலாளர் பிரான்சுவா ஆகச்டே விக்டர் கிரின்யார் என்பவரால் கண்டுபிடிக்கப்பட்டு அவர் பெயரிலேயே அழைக்கப்பட்டது. இப்பணிக்காக
அவருக்கு 1912 ஆம் ஆண்டு வேதியியலுக்கான நோபல் பரிசு வழங்கப்பட்டது. கிரின்யார் வினைப்பொருட்கள் கரிம லித்திய வினைப்பொருட்களுக்கு சமமாக வினையாற்றுகிறது. இவ்விரண்டு கரணிகளுமே கார்பன் – கார்பன் பிணைப்புகளை உருவாக்குவதில் வலிமையானவையாக உள்ளன.
வினை வழிமுறை
கிரிகனார்டு கரணி மின்னணு மிகுபொருளாக செயல்பட்டு கார்போனைல் தொகுதியின் முனைவுப் பிணைப்பில் உள்ள எலக்ட்ரான் கவர் கார்பன அணுவைத் தாக்குகிறது. கார்போனைல் தொகுதியுடனான கிரிகனார்டு கரணியின் கூட்டு காரணமாக இவ்வினை ஆறு உறுப்பு வளைய இடைநிலை மாற்றத்திற்கு செல்கிறது. .
கிரிகனார்டு கரணிக்கு இடையூறு ஏற்பட்டாலும் ஒற்றை எலக்ட்ரான் பரிமாற்றத்தின் வழியாக வினை தொடரலாம். இதே போன்ற வழிமுறைகளில் கார்பன் – பாசுபரசு, கார்பன் – காரீயம், கார்பன் – சிலிக்கான், கார்பன் – போரான் மற்றும் கார்பன் – பலவணு பிணைப்புகள் உருவாகிறது என கருதப்படுகிறது.
கிரின்யார்டு கரணி தயாரிப்பு முறை
கிரின்யார்டு கரணி (reagent), அல்கைல் அல்லது அரைல் ஆலைடுகள் மக்னீசியம் உலோகத்துடன் வினைபுரிவதன் வழியாக உருவாகிறது. இம்முறையில் தூய, உலர்ந்த மக்னீசியம் ஆவி மீட்புக் குளிர்கலன் பொருந்திய குடுவையில் உலர்ந்த ஈதருடன் எடுத்துக் கொள்ளப்படுகிறது. தூய, உலர்ந்த மெத்தைல் அயோடைடு குடுவைக்குள் சிறிது சிறிதாகச் சேர்க்கப்படுகிறது. வினை தொடங்கியதும் மங்கலாகத் தெரியும் ஈதரின் ஆவி பின்னர் கொதிக்க ஆரம்பிக்கிறது. குடுவையில் உள்ள கலவையை குளிரச் செய்தால் வினை முடிந்து மெத்தில் மக்னீசியம் அயோடைடின் தெளிவான கரைசல் கிடைக்கிறது. இக்கரைசலே கிரின்யார்டு கரணி எனப்படும். இக்கரணியை எல்லா வினைகளுக்கும் பயன்படுத்திக் கொள்ளலாம். உலோகத்தின் மேற்பரப்பில் வினை நடைபெறுவதாக அனுபவ ஆதாரங்கள் கூறுகின்றன. மேலும் இவ்வினையானது ஒற்றை இலத்திரன் பரிமாற்றம் வழியாக நடைபெறுகின்றது:. கிரின்யார் உருவாக்க வினையில், மூலக்கூறுகள் இரண்டாவது எலக்ட்ரான் பரிமாற்றம் மூலமாக கார்பனயனாக மாற்றப்படுகிறது.
கிரின்யார்டு கரணிகள் அல்கைல் ஆலைடுகளுடன் உடனடியாக பங்கேற்பதில்லை என வரையரை செய்யப்பட்டிருந்தாலும் மறுபுறம் அவை உடனடியாக உலோகஏற்பு வினைகளில் பங்கேற்கின்றன.
இக்காரணத்திற்காக வணிக ரீதியாக கிடைக்கும் கிரின்யார்டு கரணிகள் பயன்படுத்துவது மிகவும் பயனுள்ளதாக உள்ளது. இவற்றால் வினை தொடங்குவதில் உள்ள பிரச்சினைகள் தவிர்க்கப்படுகின்றன.
வினைக்கான நிபந்தனைகள்
கிரின்யார் கரணி பங்கு பெறும் வினைகளில் தண்ணீர் மற்றும் காற்று முக்கியமாக தவிர்க்கப்பட வேண்டும். ஏனெனில் இவை கிரின்யார்டு கரணியை ஆக்சிசனேற்றம் செய்து அழித்துவிடும். .இதனைக் கருத்திற்கொண்டேபெரும்பாலான கிரின்யார் வினைகள் நீரற்ற டை எத்தில் ஈதர் அல்லது டெட்ரா ஹைட்ரோ பியுரோன் துணையுடன் நடக்கின்றன. காற்றினால் ஏற்படுன் பக்க விளைவுகளை திரவக் கரைப்பான் அளிக்கும் பாதுகாப்புப் போர்வை கட்டுப்படுத்துகிறது. நைட்ரசன் அல்லது ஆர்கான் வாயுச் சூழலின் கீழ் காற்றில்லா தொழில்நுட்பத்தை பயன்படுத்தி சிறிய அளவிலோ அல்லது தேவைக்கேற்ப முன்னேற்பாடான தயாரிப்புகள் நடத்தப்பட வேண்டும். இதன் பின்னரும் கிரின்யார்டு கரணியில் உள்ள மக்னீசியத்தின் ஈரம் உலர்த்தப்பட கேளா ஒலி அலைகளைப் பயன்படுத்தலாம்.
மேற்கோள்கள்
பகுப்பு:கரிம வேதி வினைகள் பகுப்பு:கரிம-கரிமப் பிணைப்பு உருவாகும் வினைகள் பகுப்பு:மக்னீசியம் பகுப்பு:பெயர் வினைகள் பகுப்பு:வேதியியல் பரிசோதனைகள் பகுப்பு:கரிம-வேற்றணுப் பிணைப்பு உருவாகும் வினைகள் பகுப்பு:கரிம வேதியியல் வினையாக்கிகள்
போர்டியா டி ரோசி
போர்டியா டி ரோசி (Portia de Rossi) என்று தொழில் ரீதியாக அறியப்பட்ட போர்டியா லீ யேம்சு டிகெனரசு ஓர் ஆத்திரேலிய-அமெரிக்க நடிகையாவார். அமந்தா லி ரோகர்சு என்ற இயற்பெயருடன் 1973 ஆம் ஆண்டு சனவரி மாதம் 31 ஆம் நாள் இவர் பிறந்தார். மனிதநேயமிக்க ஒரு கெடையாளியாகவும் விளம்பர மாதிரியாகவும் போர்டியா டி ரோசி இயங்கினார். ஆலி பெக்பீல் என்ற அமெரிக்க நகைச்சுவைத் தொடரில் (1998-2002) நெல்லே போர்ட்டர் என்ற கற்பனைக் கதாபாத்திரத்தில் நடித்ததற்காக இவர் மிகவும் பிரபலமானார். இதற்காக இவர் திரை நடிகர்கள் சங்க விருதை வென்றார். அமெரிக்க தொலைக்காட்சித் தொடரான அரெசுட்டடு டெவலப்மென்டில் (2003-2006, 2013, 2018–2019) லிண்டுசே புளுத் பங்கு பாத்திரத்திலும், மற்றும் சிகாண்டல் என்ற அமெரிக்க அரசியல் அதிரடித் தொடரில் (2014–2017) எலிசபெத் நோர்த் என்ற பாத்திரத்திலும் ரோசி நடித்திருந்தார்.
ஆரம்ப கால வாழ்க்கை
ஆஸ்திரேலியாவின் விக்டோரியாவின் ஆர்ஷாமில் பிறந்த அமண்டா லீ ரோஜர்ஸ் என்ற பெயரில் பிறந்தார். ஒரு மருத்துவ வரவேற்பாளரான மார்கரெட் மற்றும் பாரி ரோஜர்ஸ் ஆகியோரின் மகள் ஆவார். இவருக்கு ஒன்பது வயதாக இருந்தபோது இவரது தந்தை இறந்தார். ஐர் விக்டோரியாவின் ஜீலாங்கின் புறநகர்ப் பகுதியான க்ரோவெடேலில் வளர்ந்தார். மேலும் ஒரு குழந்தையாக அச்சு மற்றும் தொலைக்காட்சி விளம்பரங்களுக்கு மாதிரியாக இருந்தார். 1988 ஆம் ஆண்டில், 15 வயதில், ரோஜர்ஸ் போர்டியா டி ரோஸி என்ற பெயரை ஏற்றுக்கொண்டார். இதன் மூலம் இவர் மிகவும் பிரபலமானவர். 2005 ஆம் ஆண்டில், வில்லியம் ஷேக்ஸ்பியரின் தி மர்ச்சண்ட் ஆஃப் வெனிஸின் ஒரு பாத்திரமான போர்டியாவின் பெயரையும், ஒரு இத்தாலிய கடைசிப் பெயரையும் பயன்படுத்தி, தன்னைப் புதுப்பித்துக் கொள்ள விரும்புவதாக விளக்கினார். இவர் ஜீலாங் இலக்கணப் பள்ளி மற்றும் மெல்போர்ன் பல்கலைக்கழகத்தில் கல்வி பயின்றார், அங்கு இவர் சட்டம் பயின்றார்.
தொழில்
டி ரோஸியின் முதல் குறிப்பிடத்தக்க பாத்திரம் 1994இல் வெளியான ஆஸ்திரேலியத் திரைப்படமான சைரன்ஸ் என்பதில் ஒரு இளம் மற்றும் ஈர்க்கக்கூடிய மாதிரியாக இருந்தது . பின்னர், இவர் லாஸ் ஏஞ்சல்ஸுக்கு குடிபெயர்ந்தார். பல தொலைக்காட்சி நிகழ்ச்சிகளில் விருந்தினர் வேடங்களையும், ஸ்க்ரீம் 2 படத்தில் நடிப்பதற்கு முன்பு நிக் ஃப்ரெனோ: லைசன்டு டீச்சர் என்றப் படத்தில் நிரந்தர பாத்திரத்தைப் பெற்றார். அமெரிக்காவில் இருந்த காலத்தில், டி ரோஸி தனது ஆஸ்திரேலிய உச்சரிப்பைக் கைவிட விடாமுயற்சியுடன் பணியாற்றினார்..
டி ரோஸ்ஸி 1998 ஆம் ஆண்டில்  ஆலி மெக்பீல் என்ற அமெரிக்க சட்ட நகைச்சுவை-நாடக தொலைக்காட்சித் தொடரில் முக்கிய நடிகர்களுடன் சேர்ந்தபோது சர்வதேச கவனத்தை ஈர்த்தார். இதில் வழக்கறிஞர் நெல்லே போர்ட்டராக நடித்தார். 2002 ஆம் ஆண்டின் இறுதி வரை இவர் நிகழ்ச்சியுடன் இருந்தார். 2001 ஆம் ஆண்டில், ஹூ இஸ் க்ளெடிஸ் டவுட் என்றப் படத்தில் கிறிஸ்டியன் ஸ்லேட்டருடன் நடித்தார். 2003-06 முதல், டி ரோஸி பாக்ஸ் தொலைக்காட்சியின் அரெஸ்டட் டெவலம்பென்ட் என்றத் தொடரில்லிண்ட்சே ப்ளூத் ஃபோன்கேவாக நடித்தார் . 2003 ஆம் ஆண்டில் ''அமெரிக்காவின் பிரின்ஸ்: தி ஜான் எஃப். கென்னடி ஜூனியர் ஸ்டோரி'' என்ற தொலைக்காட்சிக்காக தயாரிக்கப்பட்ட திரைப்படத்தில் ஜான் எஃப். கென்னடி, ஜூனியரின் மனைவி கரோலின் பெசெட்-கென்னடி ஆகியோரை இவர் சித்தரித்தார். அதே ஆண்டில், தி நைட் வி கால் இட் எ டேவில் ஒரு இசை நிகழ்ச்சியின் போது ஃபிராங்க் சினாட்ராவுக்கு எதிரான ஒரு ஆர்ப்பாட்டத்தை ஊக்குவிக்கும் ஒரு ஆஸ்திரேலிய நிருபரை இவர் சித்தரித்தார் .
2005 ஆம் ஆண்டில் டி ரோஸ்ஸி வெஸ் க்ராவன் அதிரடியான கிரஸ்டு என்றத் தொடரில் ஒரு அதிர்ஷ்டசாலியான ஜெலா பாத்திரத்தை சித்தரித்தார் . 2007-2008 வரை, டி ரோஸி நிப் / டக்கின் ஐந்தாவது பருவத்தில் ஜூலியா மெக்னமாராவின் காதலி ஒலிவியா லார்ட் என்ற பெயரில் தோன்றினார்.
2009 மற்றும் 2010 ஆம் ஆண்டுகளில், டி ரோஸி அமெரிக்க ஒளிபரப்பு நிறுவனத்தின் பெட்டர் ஆஃப் டெட் என்ற நிகழ்ச்சியில் வெரோனிகா பால்மர் என்ற வேடத்தில் நடித்திருந்தார். 2011 ஆம் ஆண்டில், பெட்டர் ஆஃப் டெட் நடிக உறுப்பினர் மால்கம் பாரெட்டின் இசைக் காணொளியான் "ரிவெஞ்ச் ஆஃப் தி நெர்ட்ஸ்" என்பதில் தோன்றினார்.
இவர் ஸ்டஃப் இதழின் 100 கவர்ச்சியான பெண்களில் 69 வது இடத்தையும், ஃபெம் ஃபேடேலின் 2003 கவர்ச்சியான பெண்கள் பட்டியலில் 31 இடத்தையும், 2004 இல் மாக்சிமின் 100 கவர்ச்சியான பெண்கள் பட்டியலில் 24 வது இடத்தையும் பிடித்தார்; 2006 இன் பிற்பகுதியில், பிளெண்டர் பத்திரிகை இவரை திரைப்படம் மற்றும் தொலைக்காட்சியின் வெப்பமான பெண்களில் ஒருவராக பட்டியலிட்டது. 2007 மே மாதத்தில், பீப்புள் இதழின் சிறப்பு பதிப்பில் 100 மிக அழகானவர்களில் ஒருவராக இவர் இடம் பெற்றார். டிவி கைடு 2007 மற்றும் இவரின் பவர் ஏ-லிஸ்ட் ஜோடிகளில் எலன் டிஜெனெரஸை உள்ளடக்கியது.
பிப்ரவரி 2012 இல், அமெரிக்க ஒளிபரப்பு நிறுவனமத்தின் ஒரு புதிய நாடகத் தொடரான தி ஸ்மார்ட் ஒன் என்பதில் நடிப்பதாக அறிவிக்கப்பட்டது. அதன் நிர்வாக தயாரிப்பாளர்களில் ஒருவரான எலன் டிஜெனெரஸ் இதை பட்டியலிடப்பட்டார். மேலும் டி ரோஸ்ஸி ஒரு முக்கிய பாத்திரத்தில் நடித்தார். இதில் இவரது பாத்திரம் "புத்திசாலித்தனமான மற்றும் வெற்றிகரமான பெண்மணியாக தனது குறைவான மூளையால் ஆனால் மிகவும் பிரபலமான சகோதரியாக வேலைக்குச் செல்கிறார் - முன்னாள் அழகு ராணி, வானிலை பெண் மற்றும் இப்போது பெரிய நகர மேயர்." ஆனால் ஸ்மார்ட் ஒன் 2012-13 பருவத்திற்கு இது எடுக்கப்படவில்லை.